Diari Oficial de la Generalitat Valenciana


Sumari del DOGV 1810, del 23-06-1992 (1992/825249)

RESOLUCIÓ d'1 de juny de 1992, de la Conselleria de Treball i Afers Socials, per la qual classifica, ordena la inscripció en el Registre de Fundacions Benèfico-assistencials i aprova els estatuts de la fundació Tots Units, de Castelló.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1810

Data del DOGV
:   23-06-1992

Secció del DOGV
:   ALTRES DISPOSICIONS

Número del document
:   1992/825249


Data del document
:   01-06-1992

Organisme emissor
:   Conselleria de Treball i Afers Socials

Tipus de document
:   Resolució

Resolució d'1 de juny de 1992, de la Conselleria de Treball i Afers Socials, per la qual classifica, ordena la inscripció en el Registre de Fundacions Benèfico-assistencials i aprova els estatuts de la fundació Tots Units, de Castelló.  
Vist l?expedient de classificació i inscripció de la fundació Tots Units, instituïda a Castelló.  
Vist que Caritas Diocesana de Sogorb-Castelló i la Confederació Castellonenca de la Petita i Mitjana Empresa, a través dels seus representants i davant el Notari de l?il·lustre col·legi de Castelló, Sr. Francisco Roca Falcó, el dia 16 de novembre de 1990, constitueixen una fundació privada denominada Fundació Tots Units.  
Vist que la referida fundació sol·licita la seua classificació com a benèfico-assistencial i cultural, i acompanya a la petició una còpia de l'escriptura de constitució, com també els estatuts i la resta de documentació, en la qual consten els fins, la composició del patronat i el capital fundacional.  
Vist que segons es desprèn de l'article segon dels estatuts, «la finalitat de la Fundació és la de realitzar, dins de l'àmbit territorial assenyalat en l'article primer (la diòcesi de Sogorb-Castelló) activitats encaminades a la rehabilitació i reeducació de persones marginades per la societat, i amb aquesta finalitat se'ls aplicarà una teràpia formativa».  
Vist que el capital inicial de la fundació està constituït per la quantitat de dos milions (2.000.000) de pessetes aportades pels seus fundadors.  
Vist que el patronat o la junta de govern de la fundació queda integrat, en l'actualitat, per les següents persones que han acceptat els seus càrrecs: Sra. Carmen Navarro Gil, Sra. Carmen Fenollosa Egea, Sr. Felix Ripollés Tirado, Sr. Francisco Pallarés Valls, Sr. José Pascual Serrano Rovira, Sr. Victoriano Henares Henares, Sr. Benjamín Pitarch Bellmunt, Sra. Ana Gil Sierra i Sr. Manuel Ortells Asencio, els quals no queden rellevats de retre comptes al protectorat.  
Vist que havent estat sotmés l?expedient al tràmit d'audiència, i havent estat publicats edictes en els periòdics Mediterráneo i Castellón Diario; en el Diari Oficial de la Generalitat Valenciana, núm. 1.756, del dia 1 d'abril de 1992, i en el tauler d'anuncis de l'Ajuntament de Castelló, no s'hi ha presentat cap al·legació.  
Atés que aquesta Secretaria General de la Conselleria de Treball i Afers Socials és competent per a la tramitació i resolució de l?expedient referit per tal com exerceix el protectorat de fundacions i això en base al Reial Decret 303/1985, de 23 de gener, de la Presidència del Govern, amb el qual transfereix les competències en matèria de fundacions benèfico-assistencials i laborals a la Comunitat Valenciana i la disposició addicional cinquena del Decret 18/1992, de 3 de febrer, del Govern Valencià, amb el qual aprova el reglament orgànic i funcional de la Conselleria de Treball i Afers Socials.  
Atès que en virtut de l'article 7.1 de la Instrucció de Beneficència de 14 de març de 1899, es confereix al protectorat la facultat per procedir a la classificació dels establiments de beneficència.  
Atès que l'expedient ha estat promogut per part legitimada, que ha aportat els documents exigits i que ha seguit els tràmits establerts, tot això d'acord amb els articles 54 a 57 de la Instrucció de Beneficència.  
Atés que la fundació reuneix les característiques exigides per l'article 58 de l?esmentada instrucció perquè siga classificada com a benèfico-particular de caràcter assistencial i també els exigits per l'article 1 del Decret 2930/1972, de 21 de juliol, com a cultural privada.  
Vist l?informe emés per la Conselleria de Cultura, Educació i Ciència, el dia 2 de març de 1992.  
Vistos els preceptes esmentats i els altres que són de general i pertinent aplicació, resolc:  
Primer  
Classificar la fundació Tots Units, de Castelló, de la qual són fundadors Caritas Diocesana de Sogorb-Castelló i la Confederació Castellonenca de la Petita i Mitjana Empresa, com a benèfico-particular de caràcter assistencial i cultural privada.  
Segon  
Ordenar la seua inscripció en el Registre de Fundacions Benèfico-assistencials existent a la Conselleria de Treball i Afers Socials.  
Tercer  
Aprovar els estatuts de la fundació.  
Quarta  
Traslladar aquesta resolució a la Conselleria de Cultura, Educació i Ciència per a la seua inscripció en el Registre de Fundacions Culturals Privades.  
Que es notifique aquesta resolució, que no posa fi a la via administrativa, i que s'advertesca que en la seua contra es podrà interposar recurs d'alçada davant el Conseller de Treball i Afers Socials en el termini de quinze dies comptadors a partir de l?endemà de la notificació d'aquesta resolució.  
València, 1 de juny de 1992.   
El Secretari General de la Conselleria de Treball i Afers Socials:   
Daniel Pastor Javaloyes.